b'\n_START_ARTICLE_\nMario Chitaroni\n_START_SECTION_\nJuniorivuodet\n_START_PARAGRAPH_\nVuosina 1982-1984 Chitaroni pelasi Migdet AAA-tasolla Great North Midget Leaguessa (GNML) New Liskeardin joukkueessa. 1984 syksyll\xc3\xa4 h\xc3\xa4n aloitti pelaamisen OHL liigan Sudbury Wolvesin joukkueessa, jossa pelasi kaikkiaan kolme kautta.\n_START_SECTION_\nUra seurajoukkueissa\n_START_PARAGRAPH_\nJuniorikiekon j\xc3\xa4lkeen Chitaroni pelasi kauden 1987 lopussa 11 peli\xc3\xa4 IHL:n Flint Spritsin joukkuessa, ja jatkoi siell\xc3\xa4 seuraavat puolitoista kautta. Kesken kauden 1989 Chitaroni siirtyi AHL liigan New Haveniin, jossa pelasi 54 ottelua. T\xc3\xa4m\xc3\xa4n j\xc3\xa4lkeen tie vei Eurooppaan. Seuraavat nelj\xc3\xa4 kautta Chitaroni pelasi Italiassa Allghen joukkueessa sek\xc3\xa4 Italian sarjaa ett\xc3\xa4 my\xc3\xb6s Alpenligaa. Kauden 1993-1994 Chitaroni pelasi suurseura Milano Devils joukkuessa. T\xc3\xa4m\xc3\xa4n j\xc3\xa4lkeen h\xc3\xa4n palasi vuodeksi takaisin Pohjois-Amerikan kaukaloihin, t\xc3\xa4ll\xc3\xa4 kertaa IHL:n Houstoniin. IHL-vuoden j\xc3\xa4lkeen oli j\xc3\xa4lleen aika palata Italiaan, t\xc3\xa4ll\xc3\xa4 kertaa Varesen joukkueeseen. Varesessa Chitaroni pelasi vain yhden vuoden ennen kuin siirtyi Saksaan DEL-liigan Berliiniin. Berliiniss\xc3\xa4 Chitaroni pelasi nelj\xc3\xa4 vuotta ennen siirtymist\xc3\xa4\xc3\xa4n kahdeksi vuodeksi N\xc3\xbcrnbergiin. Kuuden Saksassa pelatun kauden j\xc3\xa4lkeen oli ajankohtaista j\xc3\xa4lleen palata Italiaan ja Milanoon. Milanossa kului seuraavat viisi vuotta jonka j\xc3\xa4lkeen Chitaroni palasi viel\xc3\xa4 kahdeksi vuodeksi Alleghen joukkueeseen.'